钦定古今图书集成/历象汇编/庶征典/第143卷 > 《观象玩占》 > 金
## 钦定古今图书集成/历象汇编/庶征典/第143卷 > 《观象玩占》 > 金

### 哀宗天兴 年荆王守纯第产肉芝

按《金史哀宗本纪》不载。　按《守纯传》：“天兴初，守纯府
地产肉芝一株，高五寸许，色红鲜可爱。既而枝叶津
流，濡地成血，臭不可闻，铲去复生者再。夜则房榻间
群狐号鸣，秉烛逐捕，则失所在。未几，讹可出质，哀宗
迁归德。明年正月，崔立乱。四月癸巳，守纯及宗室皆
死青城。”